text: Stjålet bil brændt af
  28 juni 2010 kl. 08.08
  En grøn Peugout 405 bliver aldrig til bil igen. Kl. 2.10 fik politiet melding om, at en bil brændte på Dovervej nær Rødding. Bilen var stjålet og kørt i grøften.
  Fredag var der en ligende sag i Holsted. Begge sager undersøges nærmere. 
  JydskeVestkysten har gjort op, at politiet i Vejen har haft 33 sager om afbrændte biler på halvandet et år.
  
  Ikke en serie-pyroman
  Stationsleder Jens Højrup siger til TV SYD, at han ikke tror, der er tale om en serie afbrændinger. 
  - Vi har over 70 indbrud og tre bilafbrændinger, som vi mener at to mænd står bag - uafhængigt af hinanden. De to sidder i fængsel nu, og der har været ro omkring Vejen. Men vi kan selvfølgliig ikke afvise, at der er en tredie pyroman, der er kommet til. 
  Han maner dog til besindighed. Både fredag og søndag nat var bilerne kørt i grøften og havde fået bunden ødelagt. Derfor undersøges, om brandene er opstået i forbindelse med uheldet - eller om de er påsatte. 
  - Men sådan en afbrændt bil er frygtelig varm i meget lang tid, så der går lidt tid før vi kan få den undersøget, siger Jens Højrup til TV SYD.
  Bilen var stjålet i Føvling forrige tirsdag.
  